**Spoločné vyhlásenie po inauguračnom stretnutí Slovenskej batériovej aliancie**

Vo Vysokých Tatrách, 5. októbra 2018.

Štvrtá priemyselná revolúcia zásadným spôsobom mení priemysel, ako ho poznáme dnes. Výsledkom sú nové technológie a inovatívne ekosystémy. Batérie – ako strategická technológia pre prechod na čisté energetické systémy a čistú mobilitu – predstavujú jej neodmysliteľnú súčasť.

Slovensko, svetový líder vo výrobe automobilov na obyvateľa, si uvedomuje nevyhnutnosť kráčať s uvedenými trendami a spoluurčovať ich. Ide o dlhodobú konkurencieschopnosť a ďalšie pracovné miesta.

Slovenská Batériová Aliancia (SBA) je zhmotnením tohto presvedčenia a zároveň impulzom pre spoluprácu medzi verejným a súkromným sektorom, inovátormi, akadémiou a finančnými inštitúciami – s cieľom reálne sa podieľať na hodnotovom reťazci batérií v Európe. SBA takto môže prispieť aj k širšej ambícii Slovenska rozvinúť svoj potenciál do regionálneho inovačného údolia, takzvaného Danube Valley.

Hodnota trhu s batériami sa odhaduje na 250 miliárd EUR ročne od roku 2025 a Európska únia si nemôže dovoliť závislosť od ázijských trhov, ktoré už pochopili kľúčový význam batérií. Pod strechou Európskej Batériovej Aliancie (EBA) – združujúcej približne 120 priemyselných hráčov a inovátorov – preto podniká zásadné kroky smerom k masovej produkcii batérií v Európe. SBA podčiarkuje strategický presah na Slovensko a predpokladá ich úzku spoluprácu.

Účastníci dnešného inauguračného stretnutia vyjadrili odhodlanie napredovať v danej oblasti a využiť platformu Slovenskej Batériovej Aliancie na vzájomné prepájanie sa a mobilizovanie zdrojov – aby sa na Slovensku etabloval inovatívny a konkurencieschopný batériový ekosystém, ktorý posilní rodiaci sa batériový ekosystém Európskej únie.

|  |  |  |  |
| --- | --- | --- | --- |
| Európska komisia | Maroš | Šefčovič | Podpredseda EK zodpovedný za Energetickú úniu |
| Európska investičná  banka | Vazil | Hudák | Viceprezident |
| Ministerstvo financií Slovenskej republiky | Peter | Kažimír | Minister |
| Ministerstvo hospodárstva Slovenskej republiky | Peter | Žiga | Minister |
| Kancelária NRSR | Daniel | Guspan | Vedúci kancelárie |
| Európska investičná banka | Gunnar | Muent | Generálny riaditeľ  pre výskum |
| PCA Slovenská republika (TBC) | Stéphane | Bonhommeau | Generálny riaditeľ |
| KIA Motors Slovenská republika  (TBC) | Dae-Sik | Kim | Prezident a generálny riaditeľ |
| VOLKSWAGEN Slovensko a.s. (TBC) | Ralf | Sacht | Predseda predstavenstva |
| Jaguar Land Rover Slovensko (TBC) | Alexander | Worthberg | Generálny riaditeľ |
| NISSAN | Martin | Šefčovič | Fleet manažér |
| Greenway Infrastructure | Peter | Badik | Spoluzakladateľ a generálny riaditeľ |
| SLOVNAFT, a.s. | Oszkár | Világi | Generálny riaditeľ a predseda |
| Slovenská technická univerzita | Robert | Redhammer | Rektor |
| Univerzita Pavla Jozefa Šafaríka v Prešove | Andrea | Zjarova | Docentka |
| Univerzita Žilina | Pavol | Rafajdu | Dekan |
| Technická univerzita Košice | Stanislav | Kmeť | Rektor |
| Slovenská agentúra pre rozvoj a investícií a obchodu | Robert | Šimončič | Generálny riaditeľ |
| Zväz automobilového priemyslu | Alexander | Matusek | Prezident |
| Zväz strojárenského priemyslu | Alexander | Beljajev | Prezident |
| SZRB/ Slovenská záručná a rozvojová banka | Ivan | Lesay | Generálny riaditeľ |
| IPM | Marian | Bocek | Spoluzakladateľ a spoločník |
| Siemens Slovenská republika | Ing. Branislav | Voska | Generálny  riaditeľ oddelenia |
| Terragenic | Guy N. | Michrowski | Generálny riaditeľ |
| Zbor poradcov predsedu vlády | Eduard | Bárány | Poradca premiéra |